《停车八仙塘》
清代·彭蕴章

岚光水色绕孤村，斜日停车傍寺门。雨后秋山蒸雾气，烧余衰寺蚀霜痕。

沙洲船泊橹声歇，鹫岭人稀鸟语喧。行过板桥红树外，一川碎石野泉吞。

作者简介：（1792—1862）江苏长洲人，字咏莪，一字琮达。由举人入资为内阁中书，充军机章京。道光十五年成进士，授工部主事，留值军机处。咸丰元年，命在军机大臣上行走。六年，拜文渊阁大学士。十年太平军攻占苏常，两江总督何桂清被逮治，蕴章以屡言桂清可恃，亦罢职。次年，复任兵部尚书、左都御史。卒谥文敬。有诗名。有《松风阁集》。